CELEX: 31982R1862
Language: el
Date: 1982-07-12 00:00:00
Title: Κανονισμός (EOK) αριθ. 1862/82 της Επιτροπής της 12ης Ιουλίου 1982 περί τροποποίησης του κανονισμού (EOK) αριθ. 1998/78 περί των λεπτομερειών εφαρμογής του συστήματος αντιστάθμισης των εξόδων αποθεματοποίησης στον τομέα της ζάχαρης

Avis juridique important

|

31982R1862

Κανονισμός (EOK) αριθ. 1862/82 της Επιτροπής της 12ης Ιουλίου 1982 περί τροποποίησης του κανονισμού (EOK) αριθ. 1998/78 περί των λεπτομερειών εφαρμογής του συστήματος αντιστάθμισης των εξόδων αποθεματοποίησης στον τομέα της ζάχαρης  

Επίσημη Εφημερίδα αριθ. L 205 της 13/07/1982 σ. 0012 - 0012 Ισπανική ειδική έκδοση: Κεφάλαιο 03 τόμος 25 σ. 0275  Πορτογαλική ειδική έκδοση : Κεφάλαιο 03 τόμος 25 σ. 0275  Φινλανδική ειδική έκδοση: Κεφάλαιο 3 τόμος 15 σ. 0079  Σουηδική ειδική έκδοση: Κεφάλαιο 3 τόμος 15 σ. 0079 

***** ΚΑΝΟΝΙΣΜΟΣ (ΕΟΚ) αριθ. 1862/82 ΤΗΣ ΕΠΙΤΡΟΠΗΣ  της 12ης Ιουλίου 1982  περί τροποποιήσεως του κανονισμού (ΕΟΚ) αριθ. 1998/78 περί των λεπτομερειών εφαρμογής του συστήματος αντισταθμίσεως των εξόδων αποθεματοποιήσεως στον τομέα της ζάχαρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγορών στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 8 παράγραφος 5,  Εκτιμώντας:  ότι, σύμφωνα με το άρθρο 8 παράγραφος 2α του κανονισμού (ΕΟΚ) αριθ. 1785/81, το σύστημα αντισταθμίσεως των εξόδων αποθεματοποιήσεως δεν εφαρμόζεται στην προτιμησιακή ζάχαρη κατά τη διάρκεια των περιόδων εμπορίας 1982/83 μέχρι 1984/85· ότι είναι συνεπώς αναγκαίο, για να εφαρμοσθεί η εν λόγω παράγραφος, να προσαρμοσθεί ο κανονισμός (ΕΟΚ) αριθ. 1998/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2671/81 (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1998/78 τροποποιείται ως εξής:  1. Στο άρθρο 1 παράγραφος 2 υπό α περίπτωση δεύτερη και υπό β περίπτωση τρίτη και παράγραφος 5 πρώτη και δεύτερη περίπτωση, η λέξη «αποθέματα» αντικαθίσταται από τη φράση «αποθέματα που δύνανται να απολαύουν αποδόσεως των εξόδων αποθεματοποιήσεως».  2. Παρεμβάλλεται το ακόλουθο άρθρο 14α:  «Άρθρο 14α  Για τις περιόδους εμπορίας 1982/83 μέχρι 1984/85, όταν η ζάχαρη, στην οποία έχει ήδη εφαρμοσθεί το άρθρο 14 παράγραφος 2, αγοράζεται από κάποιον που έχει δικαίωμα αποδόσεως των εξόδων αποθεματοποιήσεως, η σχέση μεταξύ της ποσότητος της κοινοτικής ζάχαρης και της ποσότητος της προτιμησιακής ζάχαρης που προκύπτει από την εφαρμογή της εν λόγω παραγράφου 2 παραμένει εφαρμόσιμη σ' αυτή την αγορασθείσα ζάχαρη.»  Άρθρο 2  Ο παρών κανονισμός τίθεται σε ισχύ από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 231 της 23. 8. 1978, σ. 5.  (4) ΕΕ αριθ. L 262 της 16. 9. 1981, σ. 17.